Unni Holmen

Unni Holmen () er ein norsk tidlegare turnar og hesteryttar frå Oslo. Ho vart nordisk meister i turn tre gongar og vann åtte kongepokalar. Holmen var medlem i Oslo Turnforening.

Karriere
Holmen dominerte norsk kvinneturn på 1970-talet. I perioden frå 1969 til 1977 vart ho noregsmeister i turn 8 gongar. Ho vart nordisk meister i mangekamp både i 1971, 1975 og 1977, dessutan vann ho nordiske gullmedalje i lagkamp. Holmen deltok ved Sommar-OL 1968 i Mexico og Sommar-OL 1972 i München. Etter ho slutta å tevle arbeidde ho som turntrenar, norsk landslagstrenar 1984-95. Ho har også verka som turndommar på internasjonale stemne.

Kringom 1980 var Holmen aktiv i sprangriding, med på Noregs landslag.

Unni Holmen er mor til fotballspelaren Kim Holmen.

 Kjelder 
 Rolf Bryhn og Knut Are Tvedt: Kunnskapsforlagets idrettsleksikon Oslo, 1990. ISBN 82-573-0408-5
 Aftenposten Aften 23. april 2007.
 Store Norske Leksikon om Unni Holmen. Artikkelforfattar: Rolf Bryhn

Kategori:Norske turnarar
Kategori:Noregsmeistrar i friidrett
Kategori:Kongepokalvinnarar i gymnastikk og turn
Kategori:Norske deltakarar under sommar-OL 1968
Kategori:Gymnastar under sommar-OL 1968
Kategori:Norske deltakarar under sommar-OL 1972
Kategori:Gymnastar under sommar-OL 1972
Kategori:Idrettsutøvarar frå Oslo